**د ماشومانو د خبرو کولو او ژبې د درملنې خدمت**

د والدینو او پالونکو لپاره لارښوونې.

**ستاسو له ماشوم سره په خبرو کولو او غوږ نیولو کې مرسته**

**1. تبصرې پوښتنې نه**

د هغه څه په اړه خبرې وکړئ چې ستاسو ماشوم یې کوي
پوښتنې کېدای شي د ازموینې په توګه احساس شي. د دې پر ځای، هغه څه ووایاست چې پېښېږي (د بېلګې په توګه، ”توپ وغورځوئ“.) ډېر احتمال شته چې ستاسو ماشوم له تاسو څخه زده کړه وکړي او ستاسو کارونه کاپي کړي.

**2. په خپله اصلي ژبه خبرې وکړئ**

د خپلې کورنۍ اصلي ژبه وکاروئ
ماشومان هغه ژبه ښه زده کوي چې تاسو په خپل کور کې پرې خبرې کوئ. هغوی کولای شي وروسته په نرسري یا ښوونځي کې انګلیسي ژبه زده کړي.

**3. د خپل ماشوم مسیر تعقیب کړئ**

ستاسو ماشوم چې څه خوښوي، تاسو هم ورسره ملګري شئ
دا څرګندوي چې تاسو هم د هغوی په څېر لېوالتیا لرئ. کله چې ماشومان له هغه څه څخه خوندي اخلي چې ترسره کوي یې، هغوی لا ډېره پاملرنه کوي او د خبرو کولو ته خوښ وي.

**4. د خپل ماشوم پام ځان ته در واړوئ**
خپل ماشوم ته مخامخ کېنئ. مخکې له دې چې خبرې وکړئ، د هغه نوم واخلئ. د هغو شیانو په اړه خبرې وکړئ چې تاسو دواړه یې لیدلای شئ.

**5. د هغوی لپاره خبرې کول اسانه کړئ.**

چوشکونه کولای شي د ماشومانو د خبرو کولو مخنیوی وکړي. چوشک د ورځې په جریان کې لرې کړئ. چوشک یوازې د ویده کېدو په وخت کې وکاروئ.

**6. هغوی ته د خبرو کولو لپاره وخت ورکړئ.**

ماشومان ډېر وخت ته اړتیا لري تر څو پوه شي او بیا پرېکړه وکړي چې څه ووایي. هغوی ته وګورئ او صبر وکړئ تر څو هغوی پوه شي چې تاسو غوږ نیسئ.

**7. د هغوی لپاره غوږ نیول اسانه کړئ**

**8. دا په مکرر ډول ووایئ**

ځینې وخت مهم ټکي تکرار کړئ.
کم عمره ماشومان اړتیا لري چې ورته توري څو ځلي واوري. دا له هغوی سره مرسته کوي تر څو پر نویو کلیماتو پوه شي او زده یې کړي.

**9. ساده ژبه وکاروئ**

لنډې، روښانه جملې وکاروئ
ورو خبرې وکړئ او ساده عبارتونه ووایئ لکه ”اوس د خوړو وخت دی.“ دا ستاسو له ماشوم سره مرسته کوي تر څو پوه شي او په یاد وساتي.

**10. که هغوی ناسم تلفظ کاوه، اندېښنه مه کوئ**

**اصلي کلیمات**
پر هغه څه تمرکز کوئ چې ستاسو ماشوم یې وایي، پر هغه څه نه چې دوی یې څنګه وایي.

هغه څه ته غوږ ونیسئ چې ماشوم هڅه کوي ویې وایي. بیا هماغه کلیمه په سمه توګه ووایئ. له خپل ماشوم څخه مه غواړئ چې ستاسو خبرې کاپي کړي.

**11. په ګډه تفرېح وکړئ**

لوبې وکړئ او په ګډه له وخت څخه خوند واخلئ
کتابونه ولولئ، سندرې ووایئ، فعالیتونه وکړئ او ماشومانه حرکات کوئ. دا له ماشومانو سره مرسته کوي تر څو پام او زده کړه وکړي.

**12. انتخابونه ورکړئ**

داسې پوښتنې وکړئ لکه ”تاسو کېله غواړئ یا مڼه؟“ دا له ماشومانو سره مرسته کوي تر څو د هغه څه ویل تمرین کړي چې غواړي ویې وایي.

**13. د هغه د خبرو پر بنسټ مخکې لاړ شئ**

د هغه خبرو ته کلیمې ور اضافه کړئ.
که چېرته ستاسو ماشوم وایي ”بس“، تاسو کولای شئ ځواب ورکړئ چې ”هو“ یو لوی بس. دا له هغه سره مرسته کوي چې نورې کلیمې زده کړي.